**260/2016.(IX.15.) Kgy. sz. határozat**

Szombathely Megyei Jogú Város Közgyűlése a 257/2006. (IX.7.) Kgy. sz. határozattal elfogadott településszerkezeti tervét az épített környezet alakításáról és védelméről szóló 1997. évi LXXVIII. törvény 8. § és 10. §-a előírásainak megfelelően, az alábbiak szerint módosítja:

*1. Területhasználati változások*

**Beépítésre szánt terület**

Kisvárosias lakóterület

a) A Homok út nyugati végénél a 4425/3 hrsz.-ú ingatlan nyugati szélén kijelölt kertvárosias lakóterület kisvárosias lakóterületbe lesz átsorolva.

Különleges lakóterület

a) A 4425/3 hrsz.-ú ingatlan észak-keleti sarokterületén kijelölt kertvárosias lakóterület - kb. 3200 m2 - különleges szabadidős területbe lesz átsorolva, követve az ingatlan határvonalát.

**Beépítésre nem szánt területek**

Közlekedési terület

a) Közlekedési terület kerül kialakításra a 4425/3 hrsz. ingatlan nyugati oldalán a jövőbeni kisvárosias lakóterület kiszolgálása érdekében észak-déli irányban.

b) Közlekedési terület lesz a 4637/1 hrsz. ingatlan északi oldalán a korábbi zöld felület egy részén az észak-déli kiszolgáló út kialakítása érdekében.

*2. A területfelhasználás során figyelembe veendő korlátozó feltételek:*

Az egyes vízbázisok védőzónájához tartozó külön jogszabályi előírásokat meg kell tartani.

A 4425/3 hrsz. ingatlan mikrohullámú átjátszóállomások közötti sugárzási sáv magassági korlátozása 100 m-es sávjában érinti 20-25 m-es magasságban a terepalakulat változását követve.

*3. Biológiai aktivitás érték*

A biológiai aktivitási érték számítás elvégzésére újonnan kijelölésre került beépítésre szánt terület hiányában nem volt szükség.

*4. Rajzi munkarész*

A településszerkezeti terv jóváhagyandó munkarésze a TSZ/M-2016/7 módosított településszerkezeti tervlap.

A Közgyűlés felkéri a városi főépítészt, hogy gondoskodjon a fenti módosítások településszerkezeti terven történő átvezetéséről.

**Felelős:** Dr. Puskás Tivadar polgármester

Illés Károly alpolgármester

Dr. Károlyi Ákos jegyző

(Végrehajtásért felelős: Kuslits Tibor, városi főépítész)

**Határidő:** azonnal